**Загадкі аб дрэвах, жывёлах, птушках**

Адно толькі дрэва

 з белай карой

Багата сокам

 вясновай парой.

Не бывае яно голым

І лістамі не варушыць

На галінках шмат іголак,

Але ўсе яны без вушак

Невялікі, рыжаваты

А хвост доўгі і калматы.

На дрэве жыве

І шышкі грызе.

Пад хвоямі, пад ёлкамі

Па лясных дарожках

Бяжыць клубок з іголкамі

На кароткіх ножках.

Улетку шэранькі,

Узімку – беленькі,

Доўгія вушы мае,

Хутка ў лес уцякае.

Што за гаспадынька

Ходзіць каля гаю,

Залатую футру

Па зямлі цягае.

Ён прысмакаў з’еў нямала,

А кал харчоў не стала

Лапу смокчучы заснуў.

Ледзьве не праспаў вясну.

Зубаваты, шэраваты,

Па лесе гайсае

Зайцоў ды людзей пужае.

Стракатуха прыляцела,

На галінку дрэва села.

Не жыццё – адна марока

Як пачне трашчаць… сарока.

Маленькі, удаленькі

Скрозь зямлю прайшоў,

Чырвоную шапачку знайшоў.

Чык чырык спявае ён.

Вы знаёмы з … вераб’ём?

**Паразважайце з дзіцем.**

Пісьмо з лесу.

Я хачу расказаць пра сям’ю, якая адпачывала ў лесе. У адзін цёплы летні дзень сям’я: тата, мама, сын і дачка пайші ў лес разам з другой сям’ёй. Увесь дзень яны гулялі ў лесе, а потым расклалі касцёр, каб прыгатаваць паесці. Паеўшы, яны пайшлі дадому, а касцёр так і застаўся.

Што яны зрабілі не так?

Не трэба смецце раскідаць,

Прыроды порцячы красу.

Павінны мы пераставаць

Лясы ў сметнік ператвараць.

У лесе спявайце, гуляйце,

А смецце там не пакідайце.

Калі лес чысты і прыгожы,

То адпачынак у ім харошы.